
PARLAMENTUL REPUBLICII MOLDOVA

LEGE

[bookmark: _Hlk218580598]pentru modificarea Legii nr. 350/2023 privind gestionarea siguranței infrastructurii rutiere

Parlamentul adoptă prezenta lege organică.
Prezenta lege transpune parțial (transpune: art. 1 (1), (3), (4) și (5); art. 2 pct.1 și                   pct. 1b; art. 5 (1) – (3) și (6); art. 6 (3); art. 6a (1), art. 6e;  art. 9 (1a); art. 11a (1)) Directiva 2008/96/CE a Parlamentului European și a Consiliului din 19 noiembrie 2008 privind gestionarea siguranței infrastructurii rutiere publicată în Jurnalul Oficial al Uniunii Europene L 319 din 29 noiembrie 2008, CELEX: 32008L0096, așa cum a fost modificată ultima dată prin Directiva (UE) 2019/1936 a Parlamentului European și a Consiliului din 23 octombrie 2019

Art. I. – Legea nr. 350/2023 privind gestionarea siguranței infrastructurii rutiere (Monitorul Oficial al Republicii Moldova, 2023, nr. 474-476, art. 842), se modifică după cum urmează:
1. La articolul 1: 
alineatul (1) se completează cu litera e) cu următorul cuprins:
„e) evaluarea siguranței rutiere la nivelul întregii rețele.”;
se completează cu alineatele (21) și (22) cu următorul cuprins:
„(21) Prezenta lege se aplică și drumurilor și proiectelor de infrastructură rutieră care nu intră sub incidența alineatului (2) și care sunt situate în afara zonelor urbane, care nu deservesc proprietățile pe lângă care trec și care sunt finalizate folosind finanțare din partea Uniunii Europene, cu excepția drumurilor care nu sunt deschise traficului general de autovehicule, cum ar fi pistele pentru biciclete, sau a drumurilor care nu sunt proiectate pentru traficul general, precum drumurile de acces la siturile industriale ori la terenurile agricole sau forestiere.
(22) Prezenta Lege nu se aplică drumurilor din tunelurile cu lungimi mai mari de 500 m.”;
2. Articolul 2 se completează cu noțiunea de  „rețea rutieră transeuropeană”, cu următorul cuprins:
„rețea rutieră transeuropeană – rețeaua națională de transport, care face parte din rețeaua transeuropeană de transport;”.
3. La articolul 5: 
se completează cu alineatul (21) cu următorul cuprins:
„(21) Programele de formare destinate auditorilor în domeniul siguranței rutiere vor include aspecte legate de utilizatorii vulnerabili ai drumurilor și de infrastructura pentru acești utilizatori.”;
se completează cu alineatul (31) cu următorul cuprins:
„(31) Procedurile de certificare a auditorilor de siguranță rutieră se aprobă de organul central de specialitate în domeniul infrastructurii rutiere.”;
4. La articolul 6 alineatul (2), literele a) – c) vor avea următorul cuprins:
„a) auditorul de siguranță rutieră, o rudă a sa până la gradul al II-lea sau un angajat al acestuia are relații contractuale ori este angajat al uneia dintre părți;
b) auditorul de siguranță rutieră, o rudă a sa până la gradul al II-lea sau un angajat al acestuia este acționar ori deține părți sociale la una dintre părți;
c) auditorul de siguranță rutieră, o rudă a sa până la gradul al II-lea sau un angajat al acestuia este membru în organele de conducere ale uneia dintre părți;”
5. La articolul 7:
La alineatul (3), literele a) și b) vor avea următorul cuprins:
„a) proiectul tehnic/preliminar, până la verificarea proiectului de construcție a drumului public;
b) detaliile de execuție, până la verificarea proiectului de construcție a drumului public;”
la alineatul (4) cuvintele „evaluării de impact asupra siguranței rutiere și cel al” se exclud”
la alineatul (5) cuvintele „sau al evaluării de impact asupra siguranței rutiere” se exclud”
la alineatul (6), sintagma „Legea nr.131/2015 privind achizițiile publice” se substituie cu cuvintele „legislația care reglementează domeniul achizițiilor publice”;
alineatele (7) și (8) vor avea următorul cuprins: 
„(7) Auditul în domeniul siguranței rutiere este efectuat de către un auditor sau de o echipă de auditori, după caz, în funcție de complexitatea lucrării.
(8) În procesul auditului în domeniul siguranței rutiere trebuie să fie implicat cel puțin un auditor de siguranță rutieră, titular al certificatului de competență profesională.”
6. La articolul 9, alineatul (3) va avea următorul cuprins:
„(3) Clasificarea siguranței rețelei rutiere se efectuează pe drumurile care fac obiectul prezentei legi, cu excepția drumurilor care fac parte din rețeaua rutieră transeuropeană, autostrăzi și drumurile expres, în conformitate cu Regulamentul aprobat de Guvern.”;
7. Se completează cu articolul 91 cu următorul cuprins:
„Articolul 91. Evaluarea siguranței rutiere la nivelul întregii rețele
(1) Prin derogare de la prevederile art. 1 alin. (2), evaluarea siguranței rutiere la nivelul întregii rețele se efectuează pe drumurile care fac parte din rețeaua rutieră transeuropeană, autostrăzi și drumurile expres.
(2) Administratorul drumului este responsabil de efectuarea evaluării siguranței rutiere la nivelul întregii rețele.
(3) Evaluările siguranței rutiere la nivelul întregii rețele evaluează riscul de accidente și de coliziuni cu urmări grave pe baza următoarelor elemente:
a) examinarea vizuală, fie la fața locului, fie prin mijloace electronice, a caracteristicilor de proiectare ale drumului (siguranța încorporată);
b) analiza tronsoanelor din rețeaua rutieră care sunt exploatate de peste trei ani și pe care au avut loc un număr mare de accidente grave în raport cu fluxul de trafic.
(4) Evaluarea siguranței rutiere la nivelul întregii rețele se efectuează cel puțin o dată la cinci ani.
(5) Evaluarea siguranței rutiere la nivelul întregii rețele se efectuează în conformitate normele aprobate de organul central de specialitate în domeniul infrastructurii rutiere.
(6) Pe baza rezultatelor evaluării menționate la alineatul (1), toate tronsoanele rețelei rutiere sunt clasificate în cel puțin trei categorii în funcție de nivelul lor de siguranță.”.
8. La articolul 10:
se completează cu alineatul (11) cu următorul cuprins:
„(11) Siguranța tronsoanelor din rețeaua de drumuri adiacente tunelurilor mai lungi de 500 m este asigurată prin inspecții comune în domeniul siguranței rutiere cu participarea autorității responsabilă de siguranța tunelurilor respective. Inspecțiile comune în materie de siguranță rutieră sunt efectuate cel puțin o dată la șase ani.”;
alineatul (2) va avea următorul cuprins;
„(2) Raporturile juridice dintre autoritatea competentă și administratorul drumului se stabilesc prin contract sau acord de colaborare, având la bază drepturile și obligațiile prevăzute în Regulamentul aprobat de Guvern.”;
se completează cu alineatele (21) – (23) cu următorul cuprins:
„(21) Inspecțiile în domeniul siguranței rutiere, pe drumurile care fac obiectul prezentei Legi, se efectuează în baza acordului de colaborare dintre autoritatea competentă și administratorul drumului.
(22) Inspecțiile în domeniul siguranței rutiere, pe drumurile care nu fac obiectul prezentei Legi, se efectuează în baza contractului de prestări servicii dintre autoritatea competentă și administratorul drumului.
(23) Metodologia de calcul al costului de prestare a serviciilor aferente inspecțiilor în domeniul siguranței rutiere, pe drumurile care nu fac obiectul prezentei Legi, se aprobă de Guvern.”;
la alineatul (3), textul „cu privire la inspecțiile în domeniul siguranței rutiere” se substituie cu textul „aprobat de Guvern”;
alineatul (4) va avea următorul cuprins: 
[bookmark: _Hlk214264976]„(4) Inspecțiile specifice în domeniul siguranței rutiere se efectuează după fiecare accident rutier soldat cu decesul unei sau al mai multor persoane și pe tronsoanele clasificate conform art. 9 alin. (3), precum și cele clasificate conform art. 91 alin. (6), în conformitate cu procedura prevăzută de regulamentul aprobat de Guvern.”;
La alineatul (5), textul „titular al certificatului de competență profesională” se substituie cu textul „care corespunde cerințelor stabilite la art. 7 alin. (8)”.
9. Se completează cu articolul 111 cu următorul cuprins:
„Articolul 111. Monitorizarea continuă a siguranței rutiere
(1) Administratorii drumurilor care fac obiectul prezentei legi asigură monitorizarea efectelor măsurilor de remediere implementate, inclusiv prin analiza evoluției accidentelor și a indicatorilor de risc, rezultatele fiind puse la dispoziția autorității competente.
(2) Administratorul drumurilor naționale instituie un sistem pentru raportarea voluntară, accesibil online tuturor utilizatorilor drumurilor, pentru a facilita colectarea detaliilor privind evenimentele transmise de utilizatorii drumurilor și de vehicule și a oricăror altor informații legate de siguranță care sunt percepute de cel care informează ca fiind un pericol real sau potențial pentru siguranța infrastructurii rutiere.”.
10. Se completează cu articolul 121 cu următorul cuprins:
 „Articolul 121. Notificarea Comisiei Europene
(1) Ministerul Infrastructurii și Dezvoltării Regionale notifică Comisiei Europene următoarele informații:
a) lista autostrăzilor și a drumurilor expres;
b) lista drumurilor excluse din domeniul de aplicare al prezentei legi sau incluse în domeniul de aplicare al acesteia.
(2) Ministerul Infrastructurii și Dezvoltării Regionale transmite Comisiei Europene, o dată la cinci ani, un raport privind clasificarea în materie de siguranță a întregii rețele rutiere evaluate în conformitate cu art. 9¹”.

Art. II. Dispoziții finale
(1) Prezenta lege intră în vigoare la data 01.01.2028, cu excepția prevederilor art. I pct. 3, 4 și 5, art. I pct. 8, în partea ce vizează modificarea alin. (2)-(2³), (3) și (5), care intră în vigoare la expirarea termenului de 30 de zile de la data publicării în Monitorul Oficial al Republicii Moldova.
(2) Prin derogare de la prevederile alin. (1) art. I pct. 10 intră în vigoare la data aderării Republicii Moldova la Uniunea Europeană.
(3) Guvernul, în termen de 6 luni de la data intrării în vigoare a prezentei legi, va aduce actele sale normative în conformitate cu prezenta lege;

